Femeia care apără cerul României. Interviu cu tânăra care se asigură că rachetele rușilor nu ajung în țara noastră
Am cunoscut-o pe Andrada la malul mării, în poligonul Capu Midia. Era emoționată. Ușor de înțeles. Ne-am întâlnit cu ea imediat după un moment istoric pentru Armată. Alături de colegii ei, a operaționalizat al doilea sistem Patriot al României. Sunt cele mai performante rachete antiaeriene ale României și pot să doboare orice proiectile, avioane sau drone lansate de Rusia. Pregătirea sistemului a durat mai bine de un an, iar testul final a fost unul de precizie: rachetele militarilor au trebuit să lovească ținte aflate la 50 de kilometri distanță.